ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
புதுச்சேரி கம்பன் கலையரங்கில் அக்டோபர் 22, அன்று பணி் நியமன ஆணை வழங்கும் விழா
10 லட்சம் பேருக்கு வேலைவாய்ப்பு வழங்குவதற்கான இயக்கத்தை அக்டோபர் 22 ஆம் தேதி காலை 11 மணிக்கு, பிரதமர் திரு நரேந்திர மோடி காணொலி காட்சி மூலம் தொடங்கி வைப்பார். இவ்விழாவில் புதிதாக தேர்ந்தெடுக்கப்பட்ட 75,000 பேருக்கு நியமனக் கடிதங்கள் வழங்கப்பட உள்ளன. புதிதாக நியமனக் கடிதம் பெற்றவர்களுடன் காணொலி மூலம் பிரதமர் உரையாட உள்ளார்.
இதன் ஒரு பகுதியாக பணி நியமன ஆணைகள் வழங்கும் விழா புதுச்சேரி கம்பன் கலையரங்கில்,  22.10.2022 அன்று 10:30 மணிக்கு நடைபெறவுள்ளது. இவ்விழாவில் மத்திய நிதித்துறை இணை அமைச்சர் திரு.பகவத் கிஷன்ராவ் கரட், தலைமை விருந்தினராக கலந்துகொள்வார்.
பிரதமர் வழிகாட்டுதலின்படி, அனைத்து மத்திய அமைச்சகம் மற்றும் துறைகளில் உள்ள காலிப்பணியிடங்கள் நிரப்பப்படுகின்றன.
இதன் அடிப்படையில் மத்திய ரிசர்வ் காவல்படை, உதவிஆய்வாளர், காவலர், கீழ்நிலை எழுத்தர், சுருக்கெழுத்தர், அஞ்சலக எழுத்தர், வருமான வரி ஆய்வாளர்கள், பன்முகத்திறன் ஊழியர்கள் உட்பட 38 அமைச்சகங்கள் / துறைகளில் உள்ள பிரிவு-ஏ. பிரிவு-பி  பிரிவு-பி  மற்றும் பிரிவு-சி பணியிடங்களில் தேர்ந்தெடுக்கப்பட்ட புதிய ஊழியர்கள், பணியமர்த்தப்படுவார்கள்.
தமிழ்நாடு அஞ்சல் வட்டம், சென்னை மண்டல அஞ்சல்துறை தலைவர், வெளியிட்ட செய்திக் குறிப்பில் இதனை தெரிவித்துள்ளார்.
-------
(Visitor Counter : 79
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 195.63 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 195.63 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.23 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1846835
புள்ளியியல் மற்றும் திட்ட அமலாக்கம் அமைச்சகம்
ஆகஸ்ட், 2020 மாதத்துக்கான தொழில் உற்பத்திக் குறியீடு மற்றும் உபயோகம்-சார்ந்த குறியீட்டின் துரித மதிப்பீடுகள் 
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12-ஆம் தேதியன்று , ஆதார முகமைகளிடம் இருந்து பெறப்பட்டத் தகவல்களின் அடிப்படையில் தயாரிக்கப்பட்டு வெளியிடப்படும். தயாரிப்புத் தொழிற்சாலைகள் நிறுவனங்களிடம் இருந்து இந்தத் தகவல்கள் ஆதார முகமைகளுக்குக் கிடைக்கும்.
கட்டுப்பாடுகள் படிப்படியாக தளர்த்தப்பட்டதை தொடர்ந்து, பொருளாதார நடவடிக்கைகளில் பல்வேறு நிலைகளில் குறிப்பிடத்தகுந்த அளவுக்கு முன்னேற்றம் காணப்படுகிறது.
ஆகஸ்ட் 2020-க்கான தொழில் உற்பத்திக் குறியீட்டின்  விரைவு மதிப்பீடு, 2011-12 என்னும் அடிப்படையில் 116.1 ஆக இருக்கிறது. சுரங்கங்கள், உற்பத்தி மற்றும் மின்சாரத் துறைகளின்ஆகஸ்ட் 2020 மாதத்துக்கான தொழில் உற்பத்தி குறியீடுகள் முறையே 83.0, 117.4 மற்றும் 162.7 ஆக உள்ளன.
தொழில் உற்பத்திக் குறியீட்டின் திருத்தக் கொள்கையின் படி இந்த துரித மதிப்பீடுகள் இனிவரும் அறிக்கைகளில் மாற்றங்களைக் காணும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும் https://pib.gov.in/PressReleasePage.aspx?PRID=1663732
ரெயில்வே அமைச்சகம்
கவாச் என்கிற ரயில்வே பாதுகாப்பு நடைமுறை சோதனையை மத்திய அமைச்சர் திரு அஸ்வினி வைஷ்ணவ் பார்வையிட்டார்
பயணிகள் பாதுகாப்புக்கான கவாச் எனும் ரயில் வண்டிகள் மோதல் தடுப்புக் கருவியின் செயல்பாட்டை மத்திய ரயில்வே, தகவல் தொடர்பு, மின்னணு மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் பார்வையிட்டார்.
தெற்கு மத்திய ரயில்வேயில் குல்லாகுடா-சிட்கிட்டா ரயில் நிலையங்களுக்கிடையே இந்த பரிசோதனை மேற்கொள்ளப்பட்டது. அப்போது இரண்டு ரயில் என்ஜின்கள் எதிரெதிரான திசையில் வருகின்ற சூழ்நிலை உருவாக்கப்பட்டது. இந்த என்ஜின்களில் பொருத்தப்பட்ட கவாச் விபத்து தடுப்புக் கருவி தாமாகவே செயல்பட்டு 380 மீட்டருக்கு அப்பால் இரண்டு எஞ்சின்களையும் நிறுத்தி விட்டது. இதே போல் சிவப்பு சமிக்ஞை விளக்கு வரும் போது ஓட்டுனர் பிரேக்கை பயன்படுத்தாமலேயே கவாச் கருவி என்ஜின் செயல்பாட்டை நிறுத்திவிட்டது. இணைப்பு பாதைகள் வரும் போது ரயில் வண்டியின் வேகத்தை மணிக்கு 60 கி.மீ. என்பதிலிருந்து மணிக்கு 30 கி.மீட்டராக கவாச் கருவி தானாகவே குறைப்பதையும் அமைச்சர் பார்வையிட்டார்.
இந்த பரிசோதனை நடத்தப்பட்ட போது ரயில்வே அமைச்சருடன் ரயில்வே வாரியத் தலைவர் மற்றும் தலைமை நிர்வாக அதிகாரியான திரு வி கே திரிபாதி, இதர மூத்த அதிகாரிகள் உடனிருந்தனர்.
ஆராய்ச்சி வடிவமைப்பு மற்றும் தரங்கள் நிறுவனத்தால் தானியங்கி ரயில் வண்டி பாதுகாப்பு முறையான கவாச் உள்நாட்டிலேயே தயாரிக்கப்பட்டதாகும். இந்த தொழில்நுட்பம் ஏற்றுமதி வாய்ப்புகளையும் உருவாக்கும். தற்சார்பு இந்தியா திட்டத்தின் ஒரு பகுதியாக 2022-23-ல் 2000 கி.மீ. ரயில் பாதை கவாச் பாதுகாப்பின் கீழ் கொண்டுவரப்படும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1802968
எரிசக்தி அமைச்சகம்
இஇஎஸ்எல் இந்தியா முழுவதும் உள்ள நகர்ப்புற உள்ளாட்சி அமைப்புகள் மற்றும் கிராமப் பஞ்சாயத்துகளில் 1.25 கோடி எல்இடி தெரு விளக்குகளை நிறுவியுள்ளது
பிரதமர் நரேந்திர மோடி தேசிய எல்இடி விளக்குகள் திட்டத்தை 2015 ஜனவரி 5 அன்று தொடங்கி வைத்தார், இதன் கீழ் தெரு விளக்கு தேசிய திட்டம் வழக்கமான தெரு விளக்குகளுக்குப் பதிலாக ஆற்றல் திறன் கொண்ட எல்இடி தெரு விளக்குகள் உருவாக்கப்பட்டன.
இன்றுவரை, எரிசக்தி திறன் சேவை நிறுவனம் இஇஎஸ்எல் இந்தியா முழுவதும் உள்ள நகர்ப்புற உள்ளாட்சி அமைப்புகள் மற்றும் கிராமப் பஞ்சாயத்துகளில் 1.25 கோடிக்கும் அதிகமான எல்இடி தெரு விளக்குகளை நிறுவியுள்ளது.
இஇஎஸ்எல் உடன் அமலாக்க ஒப்பந்தத்தில் கையெழுத்திட்ட மாநிலங்கள்/நகர்ப்புற உள்ளாட்சி அமைப்புகளில் இது செயல்படுத்தப்படுகிறது. தற்போது, இஇஎஸ்எல் 23 மாநிலங்கள் மற்றும் 6 யூனியன் பிரதேசங்களில் தெரு விளக்கு தேசிய திட்டத்தை செயல்படுத்தி வருகிறது. மேலும் அனைத்து மாநிலங்கள்/யூனியன் பிரதேசங்களுக்கு முன்மொழிவுகளை அது வழங்கியுள்ளது, மேலும் அந்தந்த மாநிலம்/யூனியன் பிரதேச நிர்வாகம் அதை ஏற்றுக்கொண்டு, நகர்ப்புற உள்ளாட்சி அமைப்புகளுடன் ஒப்பந்தங்கள் கையெழுத்திடப்படும்போது, தெரு விளக்குகளை மாற்றுவது மேற்கொள்ளப்படும்.
தற்போது 1,615 நகர்ப்புற உள்ளாட்சி அமைப்புகளுடன், எஸ்எல்என்பி- யின் கீழ் வழக்கமான தெரு விளக்குகளை எல்இடி தெரு விளக்குகளாக மாற்றுவதற்கு இஇஎஸ்எல் உடன் ஒப்பந்தம் செய்துள்ளன.
எஸ்எல்என்பி இதுவரை 8.5 பில்லியன் யூனிட்களை ஆண்டுக்கு ரூ.6800 கோடிக்கு சமமாக சேமிப்பதாக மதிப்பிடப்பட்டுள்ளது.
இந்த தகவலை மத்திய மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே சிங் இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
பிரதமர் அலுவலகம்
பிரதமர் திரு.நரேந்திர மோடியை சந்தித்தார் சீனாவின் அரசு ஆலோசகர் திரு.யாங் ஜீச்சி
(பிரதமர் திரு. நரேந்திர மோடியை, சீன மக்கள் குடியரசின் அரசு ஆலோசகரும், சீனாவின் எல்லை விவகாரங்களுக்கான சிறப்பு பிரதிநிதியுமான திரு.யாங் ஜீச்சி இன்று சந்தித்துப் பேசினார்.
அதிபர் ஜி ஜின்பிங் மற்றும் பிரதமர் லீ கெகியாங் ஆகியோரின் வாழ்த்துகளை பிரதமரிடம் திரு.யாங் ஜீச்சி தெரிவித்துக் கொண்டார்.
எல்லை விவகாரம் தொடர்பாக இந்தியா மற்றும் சீனாவின் சிறப்பு பிரதிநிதிகள் இடையே இன்று காலை நடைபெற்ற 20-வது சுற்றுப் பேச்சுவார்த்தை குறித்து பிரதமரிடம் திரு.யாங் ஜீச்சி-யும், திரு.அஜித் தோவலும் விளக்கினர்.
9-வது பிரிக்ஸ் மாநாட்டில் பங்கேற்பதற்காக ஜியாமென் நகருக்கு செப்டம்பர் 2017-ல் பயணம் மேற்கொண்டதையும், அங்கு அதிபர் ஜி ஜின்பிங்கை சந்தித்துப் பேசியதையும் பிரதமர் மகிழ்ச்சியுடன் நினைவுகூர்ந்தார். இந்தியா மற்றும் சீனாவின் பரஸ்பர நலனுக்கு மட்டுமன்றி, இந்தப் பிராந்தியம் மற்றும் உலகின் நலனுக்கு இந்தியா-சீனா இடையே வலுவான நல்லுறவு இருக்க வேண்டியது அவசியம் என்று பிரதமர் திரு.நரேந்திர மோடி கூறினார்.
வணிகம் மற்றும் தொழில்துறை அமைச்சகம்
எலக்ட்ரானிக் பொருட்கள் ஏற்றுமதி அதிகரிப்பு
இந்தியாவின் எலக்ட்ரானிக் பொருட்கள் ஏற்றுமதி கடந்த மாதம் 1.67 பில்லியன் அமெரிக்க டாலரை தொட்டது. இது 2020ம் ஆண்டு டிசம்பர் மாதத்தில் 1.25 பில்லியன் அமெரிக்க டாலராக இருந்தது. கடந்த ஆண்டு ஏப்ரல் முதல் டிசம்பர் வரை, எலக்ட்ரானிக் பொருட்கள் ஏற்றுமதி 49 சதவீதம் அதிகரித்து 11.0 பில்லியன் அமெரிக்க டாலரை எட்டியது. இது கடந்த 2020ம் ஆண்டு இதே காலத்தில் 7.4 பில்லியன் அமெரிக்க டாலராக இருந்தது.
கடந்த 2021 ஏப்ரல் முதல் நவம்பர் மாதம் வரை எலக்ட்ரானிக் பொருட்கள் அதிகம் ஏற்றுமதி செய்யபட்ட முதல் 5 நாடுகளில், அமெரிக்கா , ஐக்கிய அரபு எமிரேட்ஸ், சீனா , நெதர்லாந்து  மற்றும் ஜெர்மனி  ஆகிய நாடுகள் உள்ளன.
இந்தியாவின் எலக்ட்ரானிக் பொருட்கள் ஏற்றுமதியில் செல்போன்கள் அதிகப் பங்கு வகிக்கின்றன. லேட்டாப்கள், டேப்லட்கள், டி.வி மற்றும் ஆடியோ , தொழிற்சாலை எலக்ட்ரானிக் பொருட்கள், வாகன எலக்ட்ரானிக்ஸ், எல்இடி பல்புகள் மற்றும் தொலைத் தொடர்பு சாதனங்களும் அதிகளவில் இடம் பெற்றுள்ளன.
கடந்த நிதியாண்டில்  வரை மொத்த எலக்ட்ரானிக்ஸ் பொருட்களின் ஏற்றுமதி 11.11 பில்லியன் டாலர். இத்துறை இதுவரை கண்ட அனைத்து சாதனைகளையும் முறியடிக்கவுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792993
----
(Visitor Counter : 193
இளைஞர் நலன் மற்றும் விளையாட்டு அமைச்சகம்
மத்திய அமைச்சர் அனுராக் தாக்கூர் புனேவில் உள்ள விமான் நகரில் தக்ஷஷிலா விளையாட்டு வளாகத்தை திறந்து வைத்தார்
புனே மாநகராட்சியால்  கட்டப்பட்ட தக்ஷஷிலா விளையாட்டு வளாகத்தை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் தாக்கூர் சனிக்கிழமை மாலை விமான நகரில் திறந்து வைத்தார். அடிமட்ட அளவில் விளையாட்டு உள்கட்டமைப்பை உருவாக்குவதன் முக்கியத்துவத்தை அடிக்கோடிட்டுக் காட்டிய திரு தாக்கூர், புனேவில் உள்ள கார்ப்பரேட் நிறுவனங்கள் தங்கள் சிஎஸ்ஆர்  நிதி மூலம் விளையாட்டு வசதிகளுக்கு நிதியளிக்க முன்வருமாறு வேண்டுகோள் விடுத்தார்.
இளைஞர்கள் விளையாட்டு மற்றும் உடற்தகுதியில் ஈடுபட வேண்டும் என்று வலியுறுத்திய அமைச்சர், "விளையாட்டு விடாமுயற்சியை கற்றுத் தருகிறது, தன்னம்பிக்கையை வளர்க்கிறது மற்றும் தலைமைப் பண்புகளை வளர்க்கிறது" என்றார். இந்தியாவில்தான் அதிக உடல் பருமன் உள்ளவர்கள் இருப்பதாகவும், வாழ்க்கை முறை மக்களை மாற்றியுள்ளது என்றும் அவர் குறிப்பிட்டார்.எனவே, அனைவருக்கும் உடற்தகுதி முக்கியமானது, என்று அவர் தெரிவித்தார்.
இப்பகுதி இளைஞர்கள் மற்றும் பொதுமக்களுக்காக இந்த விளையாட்டு வளாகம் கட்டப்பட்டுள்ளது என்று கூறிய அமைச்சர், "ஏசி அறைகளை விட்டு வெளியே வாருங்கள், இங்கு அரை மணி நேரம் விளையாட்டுப் பயிற்சி செய்யுங்கள். அப்போதுதான் உடல் ஆரோக்கியம், உடல் நலம் மற்றும் சிகிச்சை கட்டணம் குறையும்’’ என்றார்.
நாட்டில் விளையாட்டு கலாச்சாரத்தை வளர்ப்பது குறித்து பேசிய திரு தாக்கூர், "நம் குழந்தைகளுக்கு விளையாட வாய்ப்பு கிடைத்தால், அவர்கள் விளையாட்டின் மீது ஆர்வத்தை வளர்த்துக்கொள்வார்கள், பின்னர் அவர்கள் நாட்டிலும் வெளிநாட்டிலும் போட்டிகளில் வெற்றி பெறுவார்கள். ". ஒரு விளையாட்டுப் போட்டி என்பது நரம்புகளின் போர் என்று அவர் கூறினார், இது ஒரு நபர் எவ்வளவு மன வலிமையுடன் இருக்க முடியும் என்பதைக் காட்டுகிறது.
அரசாங்கம் விளையாட்டுக்கு அதிக முக்கியத்துவம் கொடுப்பதாகவும், நாடு முழுவதும் அடிமட்ட உள்கட்டமைப்பைக் கட்டமைக்க மாநிலங்களுடன் மத்திய அரசு மிகவும் நெருக்கமாக செயல்பட்டு வருவதாகவும் திரு தாக்கூர் கூறினார். விளையாட்டுத் துறைக்கான பட்ஜெட், 1,200 கோடி ரூபாயாக இருந்த நிலையில், 3,000 கோடி ரூபாயாக உயர்த்தப்பட்டதால், விளையாட்டு வீரர்களுக்கு அதிக நிதி ஒதுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1829146
புதிய மற்றும் புதுப்பிக்கத்தக்க எரிசக்தி அமைச்சகம்
இதுவரை இல்லாத வகையில் அதிகளவிலான வரிக்குப் பிந்தைய அரையாண்டு லாபத்தை ஐரேடா பதிவு செய்துள்ளது
புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் இயங்கி வரும் பொதுத்துறை நிறுவனமான இந்திய புதுப்பிக்கத்தக்க எரிசக்தி மேம்பாட்டு முகமை , 2021 செப்டம்பர் 30 அன்று முடிவடைந்த 2021-22-ம் நிதியாண்டின் முதலாம் அரையாண்டு மற்றும் இரண்டாம் காலாண்டின் தணிக்கை செய்யப்பட்ட நிதி முடிவுகளை வெளியிட்டுள்ளது.
2021-22-ம் நிதியாண்டின் இரண்டாம் காலாண்டில் ரூ 684.80 கோடி மொத்த வருவாயை நிறுவனம் ஈட்டியுள்ளது. வரிக்குப் பிந்தைய லாபம் ரூ 110.27 கோடி ஆகும். இதுவரை இல்லாத வகையில் அதிகளவிலான வரிக்குப் பிந்தைய அரையாண்டு லாபமாக ரூ 299.90 கோடியை ஐரேடா பதிவு செய்துள்ளது.
2021 செப்டம்பர் 30 அன்று முடிவடைந்த 2021-22-ம் நிதியாண்டின் முதலாம் அரையாண்டு மற்றும் இரண்டாம் காலாண்டின் தணிக்கை செய்யப்பட்ட நிதி முடிவுகளுக்கு ஐரேடாவின் இயக்குநர்கள் குழு ஒப்புதல் அளித்துள்ளதோடு, நிறுவனத்தின் செயல்பாடு மற்றும் வளர்ச்சியை பாராட்டியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1771383
எரிசக்தி அமைச்சகம்
உஜாலா திட்டத்தின் கீழ் நாடு முழுவதும் 36.78 கோடி எல்இடி விளக்குகள் விநியோகம்
உஜாலா திட்டத்தின் கீழ் எல்இடி விளக்குகள் விநியோகம் மற்றும் விற்பனையின் 7 ஆண்டுகளை மின்சாரத்துறை அமைச்சகம் வெற்றிகரமாக நிறைவு செய்துள்ளது.
குறைந்த செலவில் எல்இடி விளக்குகள் வழங்கும் உஜாலா திட்டத்தை பிரதமர் கடந்த 2015ம் ஆண்டு ஜனவரி 5ம் தேதி தொடங்கி வைத்தார். குறுகிய காலத்தில் இது மிகப் பெரிய திட்டமாக மாறி, அதிகளவிலான மின்சார பயன்பாட்டை குறைத்தது. தற்போது வரை, நாடு முழுவதும் 36.78 கோடி எல்இடி விளக்குககள் விநியோகிக்கப்பட்டுள்ளன. இத்திட்டத்தின் வெற்றி, லட்சக்கணக்கான மக்களின் வாழ்வில் மாற்றத்தை ஏற்படுத்தியது.
உஜாலா திட்டம் ,ரூ.300 முதல் ரூ.350 வரை விற்கப்பட்ட எல்இடி விளக்குகளின் சில்லரை விற்பனை விலையை ரூ.70 முதல் 80 ஆக குறைத்து வெற்றி கண்டது. இத்திட்டம் மின்சாரத்தை அதிகளவில் சேமிக்க வழிவகுத்தது. தற்போது வரை, ஆண்டுக்கு 47, 778 மில்லியன் கிலோவாட் மின்சாரம் சேமிக்கப்படுகிறது. அதோடு கார்பன் உமிழ்வும் 3.86 கோடி டன் குறைக்கப்பட்டது.
உஜாலா திட்டத்தை அனைத்து மாநிலங்களும் உடனடியாக பின்பற்றின. இதன் மூலம் வீட்டு மின்சார கட்டணம் குறைந்தது. இதனால் நுகர்வோரின் வாழ்க்கைத் தரத்தை மேம்படுத்தியதுடன், பணத்தையும் சேமிக்க முடிந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787594
(
பாதுகாப்பு அமைச்சகம்
விமானப்படை துணைத் தலைமைத் தளபதியாக ஏர் மார்ஷல் சந்தீப் சிங், ஏவிஎஸ்எம், வி.எம். பொறுப்பேற்பு
விமானப்படை துணைத் தலைமைத் தளபதியாக ஏர் மார்ஷல் சந்தீப் சிங், ஏவிஎஸ்எம், வி.எம். 01. அக்டோபர் 2021 அன்று பொறுப்பேற்றுக் கொண்டார். தேசிய ராணுவ கல்லூரியில் பயின்றவரான ஏர் மார்ஷல், விமானப்படையின் பறக்கும் பிரிவில் டிசம்பர் 1983-ல் போர் விமானியாக பணியில் சேர்ந்தார். பரிசோதனை சோதனை விமானி மற்றும் தகுதி பெற்ற ஃபிளையிங் பயிற்சியாளராகவும் அவர் பணியாற்றி உள்ளார். பல்வேறு ரக போர் விமானங்களை இயக்கி இருப்பதுடன், சுமார் 4,400 மணி நேரத்திற்கு போர் விமானங்களில் பறந்து, பழுத்த அனுபவம் பெற்றவர் ஆவார்.
விமானப்படையில் தமது 38 ஆண்டு கால பணிக்காலத்தில், எல்லையோர படைத்தளம் உட்பட விமானப்படையின் பல்வேறு பிரிவுகளில் அவர் முக்கிய பொறுப்புகளை வகித்துள்ளார். இதற்கு முன்பு வரை அவர் தெற்கு மேற்கு பிராந்திய விமானப்படையின் ஏர் ஆபீசர் கமாண்ட் பொறுப்பையும் வகித்துள்ளார். ஏர் மார்ஷல் சந்தீப் சிங் அதி விசிஸ்ட் சேவா பதக்கம் மற்றும் விசிஸ்ட் சேவா பதக்கங்களை வென்றுள்ளார்.
பாதுகாப்பு அமைச்சகம்
பாதுகாப்பு உறவுகளை மேலும் வலுப்படுத்துவது குறித்து பாதுகாப்புத்துறை அமைச்சர் திரு. ராஜ்நாத் சிங்கும், இஸ்ரேலியப் பாதுகாப்பு அமைச்சரும் தொலைபேசியில் விவாதித்தனர்.
பாதுகாப்புத் துறை அமைச்சர் திரு. ராஜ்நாத் சிங் இன்று இஸ்ரேலின் பாதுகாப்புத் துறை அமைச்சர் லெப்டினென்ட் ஜெனரல் பெஞ்சமின் காண்ட்ஸுடன் தொலைபேசி மூலம் உரையாடல் நடத்தினார். இரு நாடுகளுக்கும் இடையிலான போர்த்திறம் சார்ந்த ஒத்துழைப்பின் முன்னேற்றம் குறித்து இரு அமைச்சர்களும் திருப்தி தெரிவித்தனர், அப்போது பாதுகாப்பு நடவடிக்கைகளை மேலும் வலுப்படுத்துவதற்கான சாத்தியக்கூறுகள் குறித்தும் விவாதித்தனர்.
கோவிட்-19 தொற்று நோயை எதிர்த்துப் போராடுவதற்கு ஆராய்ச்சி மற்றும் மேம்பாட்டில் தொடர்ந்து ஒத்துழைப்பதில் அவர்கள் திருப்தி தெரிவித்தனர், இது இரு நாடுகளுக்கும் பயனளிப்பது மட்டுமல்லாமல், மனிதாபிமான காரணங்களுக்கும் உதவும். மேலும், இந்தியாவில், பாதுகாப்பு உற்பத்தியில் புதிய தாராளமயமாக்கப்பட்ட அந்நிய நேரடி முதலீடு  திட்டத்தின் கீழ் இஸ்ரேலியப் பாதுகாப்பு நிறுவனங்களை அதிக முதலீடுகளைச் செய்ய பாதுகாப்புத் துறை அமைச்சர் கேட்டுக் கொண்டார். இரு அமைச்சர்களும் பிராந்திய முன்னேற்றங்கள் குறித்து கருத்துகளைப் பரிமாறிக் கொண்டனர் இந்தியாவுக்கு வருகை தருமாறு திரு. ராஜ்நாத் சிங் அழைப்பு விடுத்ததற்கு, இஸ்ரேலின் பாதுகாப்புத் துறை அமைச்சர் சாதகமாக பதிலளித்தார்.
பிரதமர் அலுவலகம்
தார்வார்டில் அமையவுள்ள மின்னணு உற்பத்திக் குழுமம் தார்வார்டு மற்றும் அதைச் சுற்றியுள்ள பகுதி மக்களுக்குப் பெரிதும் பயனளிக்கும்: பிரதமர்
தார்வார்டில் அமையவுள்ள மின்னணு உற்பத்திக் குழுமம் தார்வார்டு மற்றும் அதைச் சுற்றியுள்ள பகுதி மக்களுக்குப் பெரிதும் பயனளிக்கும் என்று பிரதமர் திரு நரேந்திர மோடி கூறினார். இது உற்பத்தி மற்றும் புதுமை உலகில் கர்நாடகாவின் முன்னேற்றத்தை துரிதப்படுத்தும் என்றும் மோடி கூறினார்.
மத்திய அமைச்சர் பிரகலாத் ஜோஷி தனது ட்விட்டர் பதிவில், கர்நாடகாவின் தார்வாட் மாவட்டத்தில் மின்னணு உற்பத்திக்கான குழுமம் அமையவுள்ளதாக தெரிவித்தார். இது, 1,500 கோடி முதலீட்டை ஈர்த்து 18,000 வேலை வாய்ப்புகளை உருவாக்கி மாவட்டம் மற்றும் மாநிலத்தின் பொருளாதாரத்தை வலுப்படுத்தும்.
மத்திய அமைச்சர் பிரகலாத் ஜோஷியின் ட்விட்டர் பதிவுக்குப் பிரதமர்,
"இது தார்வார்டு மற்றும் அதைச் சுற்றியுள்ள பகுதி மக்களுக்குப் பெரிதும் பயனளிக்கும். இது உற்பத்தி மற்றும் கண்டுபிடிப்பு உலகில் கர்நாடகாவின் முன்னேற்றத்தையும் அதிகரிக்கும்." என்று பதிலளித்துள்ளார்.
சிறுபான்மையினர் நலன் அமைச்சகம்
அறிவிக்கப்பட்ட ஆறு சிறுபான்மை சமூகங்களின் சமூக-பொருளாதார மற்றும் கல்வி மேம்பாட்டிற்கான திட்டங்கள்
திறன் மேம்பாடு மற்றும் தொழில் முனைவோர் அமைச்சகம், சமூக நீதி மற்றும் அதிகாரமளித்தல் அமைச்சகம், ஜவுளி அமைச்சகம், கலாச்சார அமைச்சகம், பெண்கள் மற்றும் குழந்தைகள் மேம்பாட்டு அமைச்சகம் மற்றும் ஊரக வளர்ச்சி அமைச்சகம் ஆகியவற்றின் பல்வேறு திட்டங்கள் மூலம் சிறுபான்மையினர் உட்பட அனைத்து தரப்பினரின் நலன் மற்றும் மேம்பாட்டிற்காக அரசு பல்வேறு திட்டங்களை செயல்படுத்தி வருகிறது.
அறிவிக்கப்பட்ட ஆறு சிறுபான்மை சமூகங்களின் சமூக பொருளாதார மற்றும் கல்வி மேம்பாட்டிற்காக நாடு முழுவதும் ப்ரீ மெட்ரிக், போஸ்ட் மெட்ரிக் மற்றும் மெரிட்-கம்-மீன்ஸ் ஸ்காலர்ஷிப் திட்டங்கள் உட்பட பல்வேறு திட்டங்களை சிறுபான்மையினர் விவகார அமைச்சகம் குறிப்பாக செயல்படுத்தியுள்ளது. சிறுபான்மை விவகாரங்கள் அமைச்சகத்தின் கீழ் உள்ள பொதுத்துறை நிறுவனமான தேசிய சிறுபான்மையினர் மேம்பாடு மற்றும் நிதிக் கழகம்  சிறுபான்மை சமூகங்களைச் சேர்ந்த மாணவர்களுக்கு பிரத்தியேகமாக, வெளிநாட்டில் கல்வி கற்பதற்கான கல்விக் கடனை குறைந்த வட்டி விகிதத்தில் வழங்குகிறது. பதோ பர்தேஷ் திட்டத்தின் கீழ் பயனாளிகளுக்குக் கிடைத்த வட்டி மானியத்தின் நன்மைகள் குறைவாக இருப்பதையும், பிற அமைச்சகங்களால் செயல்படுத்தப்படும் இதேபோன்ற பிற திட்டங்களுடன் ஒன்றுடன் ஒன்று தொடர்பு இருப்பதையும் காண முடிகிறது. சமூக நீதி மற்றும் அதிகாரமளித்தல் அமைச்சகம் மற்றும் பழங்குடியினர் விவகார அமைச்சகம், தகுதியான சிறுபான்மை சமூக மாணவர்களுக்கும் பொருந்தும், மேற்கூறிய ஒன்றுடன் ஒன்று, வரையறுக்கப்பட்ட நன்மைகள் மற்றும் குறைந்த வட்டி விகிதத்தில் கல்விக் கடன் பெறுவதற்கான எளிமை ஆகியவற்றைக் கருத்தில் கொண்டு, 2022-23 முதல் பதோ பர்தேஷ் திட்டத்தை நிறுத்த முடிவு செய்யப்பட்டுள்ளது. இத்திட்டம் தொடங்கப்பட்டதில் இருந்து இதுவரை 20,365 பயனாளிகள் பயனடைந்துள்ளனர். இப்போதைக்கு, பதோ பர்தேஷ் திட்டத்தைத் தொடர்வதை மறுபரிசீலனை செய்யும் திட்டம் எதுவும் இல்லை.
இத்தகவலை மத்திய சிறுபான்மையினர் நலத்துறை அமைச்சர் ஸ்மிருதி இரானி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
நிதியாண்டு நீடிப்பு இல்லை
இந்த நிதியாண்டு நீடிக்கப்படும் என்ற பொய்யான செய்திகள் சில ஊடகங்களில் வந்துள்ளன. இந்திய ஸ்டாம்ப் சட்டத்தில் செய்யப்பட்டுள்ள திருத்தங்கள் குறித்து இந்திய அரசு வெளியிட்டுள்ள அறிவிக்கையை தவறாக சுட்டிக் காட்டி இந்த செய்திகள் வருகின்றன. நிதியாண்டை நீடிக்கப்படவில்லை என்று மத்திய நிதியமைச்சகம் தெளிவுபடுத்தியுள்ளது.
மத்திய அமைச்சரவை
இந்தியாவின் மத்திய பணியாளர் தேர்வாணையம் மற்றும் ஆப்கானிஸ்தானின் சுயாதீன நிர்வாக சீர்திருத்தங்கள் மற்றும் குடிமைப்பணிகள் ஆணையம் ஆகியவற்றுக்கிடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்தியாவின் மத்திய பணியாளர் தேர்வாணையம்  மற்றும் ஆப்கானிஸ்தானின் சுயாதீன நிர்வாக சீர்திருத்தங்கள் மற்றும் குடிமைப்பணிகள் ஆணையம்  ஆகியவற்றுக்கிடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது.
ஐஏஆர்சிஎஸ்சி மற்றும் யுபிஎஸ்சி ஆகியவற்றுக்கு இடையேயான உறவை இந்த புரிந்துணர்வு ஒப்பந்தம் வலுப்படுத்தும். பணியாளர்கள் தேர்வில் இருதரப்புக்கும் உள்ள அனுபவம் மற்றும் நிபுணத்துவத்தை பகிர்ந்து கொள்ளவும் இது வழிவகுக்கும்.
புரிந்துணர்வு ஒப்பந்தத்தின் முக்கிய அம்சங்கள்:
1) அரசுப் பணியாளர்கள் தேர்வில் நவீன அணுகுமுறை குறித்த அனுபவத்தை பகிர்ந்து கொள்ளுதல்.
2) ரகசியமில்லா பிரிவை சேர்ந்த புத்தகங்கள், கையேடுகள் மற்றும் இதர ஆவணங்கள் உள்ளிட்ட தகவல்கள் மற்றும் நிபுணத்துவத்தை பகிர்ந்து கொள்ளுதல்.
3) எழுத்துத் தேர்வு மற்றும் கணினி சார்ந்த தேர்வு முறை ஆகியவற்றில் தகவல் தொழில்நுட்பத்தின் பயன்பாடு குறித்த நிபுணத்துவத்தை பகிர்ந்து கொள்ளுதல்.
4. விண்ணப்பங்களை விரைந்து பரிசீலிப்பதற்கான ஒற்றை சாளர முறை குறித்த அனுபவத்தை பகிர்ந்து கொள்ளுதல்.
5. தேர்வு முறையில் உள்ள பல்வேறு செயல் முறைகள் குறித்த அனுபவம் மற்றும் நிபுணத்துவத்தை பகிர்ந்து கொள்ளுதல்.
6. அலுவலர்களுக்கு பயிற்சி வகுப்புகளை ஏற்பாடு செய்தல்.
7. பல்வேறு பதவிகளுக்கு தகுதியான நபர்களை தேர்வு செய்வதில் பின்பற்றப்படும் நடைமுறைகள் குறித்த அனுபவத்தை பகிர்ந்து கொள்ளுதல்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1706906
வணிகம் மற்றும் தொழில்துறை அமைச்சகம்
துறை சார்ந்த ஏற்றுமதி மேம்பாட்டு யுக்தி குறித்த முதலாவது அமைச்சகங்களுக்கு இடையிலான கூட்டத்தில் வர்த்தக தொழில்துறை அமைச்சர் பேச்சு
துறைசார்ந்த ஏற்றுமதி மேம்பாட்டு யுக்திக்கான முதலாவது அமைச்சகங்களுக்கு இடையிலான கூட்டத்தில் செயலர்கள் மற்றும் மூத்த அதிகாரிகளிடையே மத்திய வர்த்தக & தொழில்துறை மற்றும் உள்நாட்டு விமான போக்குவரத்து துறை அமைச்சர் திரு. சுரேஷ் பிரபு உரையாற்றினார்.
ஏற்றுமதிகள் யுக்திபூர்வமாக முக்கியமானவை என வலியுறுத்திய வர்த்தக அமைச்சர்ஏற்றுமதியில் நீடித்த வளர்ச்சி என்பது இந்தியாவுக்கு முக்கியமானது என்றார். எனவே ஏற்றுமதி மேம்பாடு என்பது இணைந்த மற்றும் கூட்டு இயக்கம் என்றும் அதற்கு அரசின் அனைத்து அமைச்சகங்கள் மற்றும் துறைகளின் முயற்சி தேவை என்றார்.
அனைத்து அதிகாரிகளும் தங்களது அமைச்சகம் கையாளும் பொருட்களின் ஏற்றுமதியை ஊக்குவிப்பதற்கான செயல்திட்டம் ஒன்றை உருவாக்கி, அதனை அடுத்த பதினைந்து நாட்களுக்குள் வர்த்தக துறைக்கு அனுப்பி வைக்க வேண்டும் என அமைச்சர் கேட்டுக் கொண்டார். அனைத்து செயல்திட்டங்களும் அடுத்த இரண்டு மாதங்களில் எட்டக்கூடிய குறுகிய கால இலக்குகளை கொண்டிருக்க வேண்டும்.
கூட்டத்தில் பேசிய வர்த்தகம் மற்றும் தொழில்துறை இணையமைச்சர் திரு. சி.ஆர். சவுத்ரி, இந்த கூட்டத்தை ஏற்பாடு செய்துள்ள வர்த்தகம் தொழில்துறை அமைச்சருக்கு பாராட்டு தெரிவித்ததுடன், ஏற்றுமதிக்கு ஊக்கமளிக்கு வர்த்தக துறை பல நடவடிக்கைகளை எடுத்துள்ளதாகவும், இது மட்டும் போதாது என்பதால் மற்ற அமைச்சகங்கள் மற்றும் துறைகளுடன் இணக்கமாக செயல்பட வேண்டியது முக்கியம் என்றார். நவரத்தினம் மற்றும் ஆபரணம், ஜவுளி, மற்றும் தோல் ஏற்றுமதிகளில் காணப்படும் சுனக்கம் பற்றி குறிப்பிட்ட அவர், இவற்றின் ஏற்றுமதிக்கு ஊக்கமளிக்க சம்பந்தப்பட்ட துறைகள் புதிய யோசனைகளை தெரிவிக்க் வேண்டும் என்றார்.
இந்தக் கூட்டத்தில் வர்த்தகத் துறை, தொழில்துறை உற்பத்தி, மின்னணு மற்றும் தகவல் தொழில்நுட்பம், கால்நடை பராமரிப்பு, பால்வளத்துறை மற்றும் குறு, சிறு மற்றும் நடுத்தர தொழில்நிறுவனங்கள் துறைகளின் செயலர்கள் மற்றும் வேளாண்மை, ஜவுளி, பெட்ரோலியம், உணவு பதப்படுத்தல் துறை, உள்ளிட்ட 14 இதர துறைகளின் மூத்த அதிகாரிகள் கலந்து கொண்டனர்.
மேலும் கூடுதல் விவரங்கள் பெற: pib.gov.in.
அறிவியல் மற்றும் தொழில்நுட்பத்துறை
உயிரி தொழில்நுட்ப துறையில் சர்வதேச யோகா தினம் கொண்டாடப்பட்டது
மத்திய அரசின் அறிவியல் மற்றும் தகவல் தொழில்நுட்ப அமைச்சகத்தின் உயிரி தொழில்நுட்ப துறை மற்றும் அதன் தன்னாட்சி மையங்கள் சர்வதேச யோகா தினத்தை நேற்று கொண்டாடின.
இந்நிகழ்ச்சியில் உயிரி தொழில்நுட்ப துறை செயலாளர் டாக்டர் ரேணு ஸ்வரூப் கலந்துகொண்டு பேசுகையில், உடல் மற்றும் மனநலத்துக்கு யோகா முக்கியமானது என கூறினார். கொவிட் கட்டுப்பாடுகளுடன் கூடிய வேகமான உலகில், தொற்றற்ற நோய்கள் மற்றும் வாழ்க்கை முறை நோய்களில் இருந்து விலகியிருப்பதற்கு யோகாதான் சிறந்த வழி என்று அவர் கூறினார். இந்நிகழ்ச்சியில் ஒட்டு மொத்த உலகமும், உடல்சார்ந்த நடவடிக்கைகளை மேம்படுத்துவது பொருத்தமானது. மென்மையான அணுகுமுறை மற்றும் சிறிய அளவிலான வழிகாட்டுதல் தேவைப்படுவதால், பல்வேறு மக்களுக்கு யோகா ஏற்றது என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1729273